Diari Oficial de la Generalitat Valenciana


Sumari del DOGV 6029, del 05-06-2009 (2009/6381)

RESOLUCIÓ de 15 de maig de 2009, de la consellera de Justícia i Administracions Públiques, per la qual, en execució de sentència, es convoca Francisca Pascuala Segarra Martínez al curs d'adaptació del seu règim jurídic a la naturalesa del lloc de treball ocupat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/6381


Data del document
:   15-05-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 15 de maig de 2009, de la consellera de Justícia i Administracions Públiques, per la qual, en execució de sentència, es convoca Francisca Pascuala Segarra Martínez al curs d'adaptació del seu règim jurídic a la naturalesa del lloc de treball ocupat. [2009/6381]  
Per Orde de 20 de desembre de 2001, del conseller de Justícia i Administracions Públiques es van convocar cursos d'adaptació del règim jurídic del personal laboral de l'administració del Govern Valencià que ocupava puestos de naturalesa funcionarial.  
Per Resolució de la, llavors, Direcció General de Funció Pública, de 25 de juny de 2002, es va acordar l'exclusió definitiva de l'aspirant Francisca Pascuala Segarra Martínez al curs del grup A, per no coincidir el seu grup personal de titulació amb el grup en què estava classificat el lloc ocupat en propietat. Contra esta resolució va interposar la interessada recurs contenciós administratiu davant del Tribunal Superior de Justícia de la Comunitat Valenciana, el qual va ser fallat desestimatòriament per la Sentència 96/2005, de 28 de gener.   
Impugnada en cassació la Sentència 96/2005, i admés el recurs a doble efecte, el Tribunal Suprem va apreciar, en este grau, el compliment per la recurrent de la totalitat dels requisits que, per a la participació en el curs de funcionarització en el grup A, establia l'Orde de 20 de desembre de 2001. Finalitzada la instrucció, la Sala Tercera de l'Alt Tribunal -que va conéixer del recurs especial- va argumentar que en el temps de presentació de les sol·licituds de participació en els cursos corresponents, la interessada comptava ja amb una sentència de la jurisdicció social declaratòria de l'equiparació de les seues funcions amb les que, pròpiament, corresponen al grup A de titulació.  
El Tribunal Suprem, Sala Contenciosa Administrativa, Secc  
ió Setena, per sentència ferma d'11 de març de 2009, resol estimatòriament la cassació, revoca la sentència d'instància (iudicium rescindens) i, amb estimació, igualment, del recurs del qual dimana la sentència impugnada, resol declarar «el dret de Francisca Pascuala Segarra Martínez a ser admesa en el curs del grup A, que es faça per a la funcionarización en el dit grup. I això, amb els efectes que legalment deriven de la participació en el dit curs» (iudicium rescisorium).  
Vistos els pronunciaments continguts en la Sentència d'11 de març de 2009 del Tribunal Suprem, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades per jutges i tribunals de justícia, resolc:  
Primer. Convocatòria  
Convocar Francisca Pascuala Segarra Martínez, DNI 85370904, al curs d'adaptació del règim jurídic a la naturalesa funcionarial del lloc de treball que ocupa, en els termes arreplegats en la present resolució.  
Segon. Calendari i horari  
Determinar el calendari i celebració de l'esmentat curs en els termes següents:  
El curs selectiu es realitzarà a València, amb una duració de 65 hores i versarà sobre les matèries arreplegades en l'annex II de l'Orde de 20 de desembre de 2001, del conseller de Justícia i Administracions Públiques per la qual es van convocar cursos d'adaptació del règim jurídic del personal laboral de l'administració del Govern Valencià que ocupaven llocs de naturalesa funcionarial.   
Les dates, horari i lloc d'impartició del curs són els que figuren en l'annex I de la present resolució.  
Tercer. Règim del curs  
La interessada, per a poder adquirir la condició de funcionària de carrera, a través del procediment establit en la present resolució, a més de superar les corresponents proves avaluatòries, haurà d'assistir a un 85%, com a mínim, de la duració total del curs selectiu.   
El curs selectiu a què es referix la present convocatòria, tindrà validesa exclusivament als efectes del procés d'adaptació previst en la convocatòria.  
Quart. Avaluació continuada  
L'avaluació continuada es realitzarà durant la realització del curs pel seu professorat, qui qualificarà l'aspirant entre 0 i 10 punts per cada un dels apartats en què es dividix el temari de l'annex I. El professorat entregarà les qualificacions a la Direcció General d'Administració Autonòmica, la qual les posarà a disposició del Tribunal.  
Cinqué. Prova final  
Finalitzat el curs d'adaptació la Comissió Qualificadora realitzarà una prova final sobre els continguts dels temaris de les matèries impartides en els cursos i que serà qualificada de 0 a 10 punts.  
La presentació a la prova final del curs selectiu és requisit indispensable per a la superació del procés selectiu.  
Sisé. Qualificació final del curs  
La puntuació final del curs d'adaptació s'obtindrà sumant la mitjana de les puntuacions obtingudes en cada un dels apartats del temari en les avaluacions continuades i la puntuació obtinguda en la prova final i caldrà obtindre una puntuació mínima de 10 punts per a superar el curs selectiu.  
Seté. Publicitat dels resultats de les proves  
Finalitzat el curs, la Comissió Qualificadora farà pública, a la seu de la Conselleria de Justícia i Administracions Públiques de València, la qualificació d'apte o no apte aconseguida per la interessada.  
En el cas de superació del curs, la Comissió Qualificadora elevarà la consellera de Justícia i Administracions Públiques els resultats de les proves per a la seua publicació en el Diari Oficial de la Comunitat Valenciana.  
Vuité. Nomenament   
Finalitzat el procés d'adaptació, l'aspirant, en cas de superar-lo, serà nomenada funcionària de carrera i prendrà possessió en el lloc de treball que ocupe, prèvia acreditació d'estar en possessió del títol requerit en el grup A de titulació. Així mateix mantindrà com a mínim les mateixes retribucions que tinguera en la seua anterior condició i serà declarada en situació d'excedència voluntària automàtica, si s'escau, de conformitat amb el Conveni Col·lectiu aplicable.  
Nové. Comissió qualificadora  
La Comissió Qualificadora de les proves d'adaptació tindrà la composició que es detalla en l'annex II   
A l'efecte de comunicacions i de qualsevol altra incidència derivada d'esta convocatòria, la Comissió Qualificadora tindrà la seua seu en la Conselleria de Justícia i Administracions Públiques, carrer Miquelet, número 5, de València.  
Deu. Recursos  
Contra els actes de la Comissió Qualificadora, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener, podrà interposar-se recurs d'alçada davant de la consellera de Justícia i Administracions Públiques en el termini d'un mes, a partir de l'endemà al de la publicació del corresponent acord de la Comissió Qualificadora.  
Contra la present Resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa, del Tribunal Superior de Justícia de la Comunitat Valenciana, de conformitat amb els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa  
València, 15 de maig de 2009.- La consellera de Justícia i Administracions Públiques: Paula Sánchez de León Guardiola.  
ANNEX I  
Edició a València  
Curs selectiu de 65 hores lectives  
Dates: dies 7, 8, 9, 11, 14, 16, 17, 18, 21 y 22 de setembre.  
Horario: dies 7, 8, 9, 11 y 14; de 8:00 a 15:00 hores   
 dies 16, 17, 18, 21 y 22; de 9:00 a 15:00 hores  
Lloc: Seu de la Conselleria de Justícia i Administracions Públiques, C/ Miquelet, número 5, 46231 València  
Aspirant convocat:   
DNI Cognoms i nom  
17037557 Segarra Martínez, Francisca Pascuala   
ANNEX II  
COMISSIÓ QUALIFICADORA  
Titulars  
Presidenta  
Carmen Bayarri Gomis  
Vocals  
Maria Pilar Moya Saez  
Jose Valmaña Buj  
Ana Maria Masia Llorca  
Teresa Gadea Cola  
Secretària  
Maria Asunción Bondia Faus  
Suplents  
Presidenta suplent  
Isabel Cortés Parra  
Vocals suplents  
María Jesús Martínez Lucas  
Christian Isliker García  
María López Laso  
Josep Lluís Blasco I Furió  
Secretària suplent  
Pilar Cardona Prosper